**ΔΙΚΑΙΟΛΟΓΗΤΙΚΑ ΕΓΓΡΑΦΗΣ ΠΡΩΤΟΕΤΩΝ ΦΟΙΤΗΤΩΝ**

Σας γνωρίζουμε ότι πρέπει να καταθέσετε στην Γραμματεία του Τμήματος Βιοχημείας και Βιοτεχνολογίας τα παρακάτω δικαιολογητικά μέχρι **18/10/2023**:

1. Εκτυπωμένη την ηλεκτρονική αίτηση εγγραφής στο ΥΠΑΙΘ.
2. Ευκρινές φωτοαντίγραφο Δελτίου Αστυνομικής Ταυτότητας ή Διαβατηρίου (ό,τι έχετε δηλώσει στην ηλεκτρονική σας εγγραφή)
3. Έγγραφο επιβεβαίωσης   ΑΜΚΑ ( μπορείτε να το αναζητήσετε στο ΚΕΠ ή να το εκτυπώσετε στην ηλεκτρονική δ/νση : <https://www.amka.gr/AMKAGR/>
4. Μία (1) μικρή φωτογραφία (τύπου ταυτότητας)

Τα δικαιολογητικά θα κατατεθούν με τους εξής τρόπους:

* Σε φάκελο, στον οποίο θα αναγράφεται το ονοματεπώνυμό σας με θέμα «*Δικαιολογητικά εγγραφής*», που θα τον τοποθετήσετε στο γραμματοκιβώτιο στο ισόγειο του Τμήματος έξω από το παράθυρο της Γραμματείας «Προγράμματα Μεταπτυχιακών Σπουδών»
* Με υπηρεσία ταχυμεταφοράς (courier) στην διεύθυνση: Γραμματεία Τμήματος Βιοχημείας και Βιοτεχνολογίας ΠΘ, Βιόπολις, ΤΚ 41500 Λάρισα (να αναγράφεται στον φάκελο: *Δικαιολογητικά εγγραφής*)

**ΕΠΙΠΡΟΣΘΕΤΑ ΔΙΚΑΙΟΛΟΓΗΤΙΚΑ ΓΙΑ ΕΙΣΑΚΤΕΟΥΣ ΜΕ ΣΟΒΑΡΕΣ ΠΑΘΗΣΕΙΣ**

 Όσοι έχουν εισαχθεί με την ειδική κατηγορία των πασχόντων από σοβαρές παθήσεις και έχουν πραγματοποιήσει την ηλεκτρονική εγγραφή θα πρέπει να προσκομίσουν στη Γραμματεία (με τους τρόπους που περιγράφονται παραπάνω) εκτός από τα ανωτέρω δικαιολογητικά για πρωτοετείς και τα εξής έγγραφα:

α) Ευκρινές φωτοαντίγραφο του Τίτλου απόλυσης: απολυτηρίου ή πτυχίου ή αποδεικτικού του σχολείου από το οποίο αποφοίτησε.

β) Ευκρινές φωτοαντίγραφο του Πιστοποιητικού διαπίστωσης της πάθησης που έχει εκδοθεί είτε α) από αρμόδια επταμελή Επιτροπή του νοσοκομείου, όπως αυτές συστήνονται  κάθε χρόνο, με υπουργική απόφαση, σύμφωνα με την αρ. Φ.151/17897/Β6/2014 (ΦΕΚ 358 Β΄) κοινή υπουργική απόφαση, είτε β) από την Επιτροπή εξέτασης ενστάσεων υποψηφίων με σοβαρές παθήσεις για εισαγωγή στην Τριτοβάθμια Εκπαίδευση σε ποσοστό 5% η οποία συγκροτείται με κοινή υπουργική απόφαση, κατόπιν εισήγησης του Κεντρικού Συμβουλίου Υγείας (ΚΕΣΥ) του Υπουργείου Υγείας.

**Η κατάθεση των παραπάνω δικαιολογητικών είναι υποχρεωτική, για να ταυτοποιηθούν οι πρωτοετείς φοιτητές και να ολοκληρωθεί η εγγραφή τους στο Τμήμα.**

**ΒΕΒΑΙΩΣΗ ΣΠΟΥΔΩΝ ΓΙΑ ΤΟΥΣ ΠΡΩΤΟΕΤΕΙΣ**

* **Βεβαίωση σπουδών** μπορεί να εκδοθεί αφού παραληφθούν τα δικαιολογητικά από την Γραμματεία και καταχωρηθούν τα στοιχεία.

Όσοι χρειάζονται βεβαιώσεις σπουδών θα πρέπει να υποβάλουν αίτημα στην εφαρμογή της **eΓραμματείας** στο πεδίο πιστοποιητικά (eu ΒΕΒΑΙΩΣΗ ΣΠΟΥΔΩΝ). Στα σχόλια της αίτησης θα γράφετε τη σημείωση «1ετής φοιτητής».

Το link για την είσοδο στην eΓραμματεία είναι:<https://cas.uth.gr/login?service=https%3A%2F%2Fsis-web.uth.gr%2Flogin%2Fcas>

**ΠΡΟΣΟΧΗ:** Προϋπόθεση για την είσοδο στην eΓραμματεία και σε οποιαδήποτε ηλεκτρονική Υπηρεσία του Πανεπιστημίου Θεσσαλίας είναι η παραλαβή των κωδικών και η ενεργοποίησή τους.

Οι κωδικοί θα σας σταλούν προσεχώς με SMS στο κινητό σας από την Δ/νση Μηχανοργάνωσης του Π.Θ.

Παρακαλούμε για την ενημέρωσή σας να παρακολουθείτε τις ανακοινώσεις της ιστοσελίδας του Τμήματος Βιοχημείας και Βιοτεχνολογίας (ΤΒΒ) [www.bio.uth.gr](http://www.bio.uth.gr) και της κεντρικής σελίδας του Πανεπιστημίου Θεσσαλίας www.uth.gr.